គណៈកម្មការសេដ្ឋកិច្ច និងសង្គមរបស់អង្គការសហប្រជាជាតិ សម្រាប់អាស៊ី និងប៉ាស៊ីហ្វិក

ស្តាំ|រូបភាពតូច|350x350ភីកសែល| ផែនទីបង្ហាញពីរដ្ឋជាសមាជិកនៃគណៈកម្មការសេដ្ឋកិច្ច និងសង្គមរបស់អង្គការសហប្រជាជាតិសម្រាប់អាស៊ី និងប៉ាស៊ីហ្វិក។
**គណៈកម្មការសេដ្ឋកិច្ច និងសង្គមរបស់អង្គការសហប្រជាជាតិសម្រាប់អាស៊ី និងប៉ាស៊ីហ្វិក** ( **ESCAP** ) គឺជាគណៈកម្មការមួយក្នុងចំណោមគណៈកម្មការថ្នាក់តំបន់ទាំងប្រាំ ដែលស្ថិតនៅក្រោមយុត្តាធិការរបស់ក្រុមប្រឹក្សាសេដ្ឋកិច្ច និងសង្គមរបស់អង្គការសហប្រជាជាតិ ។  វាត្រូវបានបង្កើតឡើងក្នុងគោលបំណងដើម្បីបង្កើនសកម្មភាពសេដ្ឋកិច្ចនៅអាស៊ី និងចុងបូព៌ា ក៏ដូចជាជំរុញទំនាក់ទំនងសេដ្ឋកិច្ចរវាងតំបន់ និងតំបន់ផ្សេងទៀតនៃពិភពលោក។ 

គណៈកម្មការនេះមានសមាជិកចំនួន ៥៣ ប្រទេស និងសមាជិករងចំនួន៩ ដែលភាគច្រើនមកពីតំបន់ អាស៊ី និង ប៉ាស៊ីហ្វិក ។  ក្រៅ​ពី​ប្រទេស​ក្នុង​តំបន់​អាស៊ី និង​ប៉ាស៊ីហ្វិក សមាជិក​របស់​គណៈកម្មការ​នេះ​រួម​មាន​ប្រទេស​បារាំង ហូឡង់ ចក្រភព​អង់គ្លេស និង​សហរដ្ឋ​អាមេរិក។

តំបន់ដែលគ្របដណ្ដប់ដោយគណៈកម្មាការនេះមានប្រជាជនចំនួន៤.១ពាន់លាននាក់ ឬ ២/៣ នៃចំនួនប្រជាជនពិភពលោក ដែលធ្វើឱ្យគណៈកម្មការសេដ្ឋកិច្ច និងសង្គមរបស់អង្គការសហប្រជាជាតិ សម្រាប់អាស៊ី និងប៉ាស៊ីហ្វិក មានភាពទូលំទូលាយបំផុតនៃគណៈកម្មការថ្នាក់តំបន់ទាំងប្រាំរបស់អង្គការសហប្រជាជាតិ។ 

## ប្រវត្តិសាស្ត្រ 
គណៈកម្មការនេះត្រូវបានបង្កើតឡើងដំបូងដោយក្រុមប្រឹក្សាសេដ្ឋកិច្ច និងសង្គមនៅថ្ងៃទី២៨ ខែមីនា ឆ្នាំ១៩៤៧ ជា**គណៈកម្មការសេដ្ឋកិច្ចរបស់អង្គការសហប្រជាជាតិសម្រាប់អាស៊ី និងចុងបូព៌ា** ( **ECAFE** ) ដើម្បីជួយក្នុងការកសាងសេដ្ឋកិច្ចក្រោយសង្គ្រាម។ អាណត្តិសំខាន់របស់វាគឺ "ផ្តួចផ្តើម និងចូលរួមក្នុងវិធានការសម្របសម្រួលសកម្មភាពរួមគ្នាសម្រាប់ការកសាងឡើងវិញ និងការអភិវឌ្ឍសេដ្ឋកិច្ចនៃអាស៊ី និងចុងបូព៌ា"។ 

នៅថ្ងៃទី១ ខែសីហា ឆ្នាំ១៩៧៤ គណៈកម្មការនេះត្រូវបានប្តូរឈ្មោះទៅជា **គណៈកម្មការសេដ្ឋកិច្ច និងសង្គមសម្រាប់អាស៊ី និងប៉ាស៊ីហ្វិក** ( **ESCAP** ) ដោយក្រុមប្រឹក្សាសេដ្ឋកិច្ច និងសង្គម ដើម្បីឆ្លុះបញ្ចាំងទាំងទិដ្ឋភាពសេដ្ឋកិច្ច និងសង្គមនៃការងាររបស់គណៈកម្មការ ក៏ដូចជាទីតាំងភូមិសាស្រ្តនៃសមាជិករបស់ខ្លួន។ 

## វិសាលភាព 
គណៈកម្មាការនេះធ្វើការដើម្បីដោះស្រាយបញ្ហាប្រឈមដ៏ធំបំផុតមួយចំនួនដែលកំពុងប្រឈមនៅក្នុងតំបន់ តាមរយៈគម្រោងតម្រង់ទិសលទ្ធផល ជំនួយបច្ចេកទេស និងការកសាងសមត្ថភាពដល់រដ្ឋជាសមាជិកនៅក្នុងតំបន់ដូចខាងក្រោម៖ 

* គោលនយោបាយ និងការអភិវឌ្ឍន៍ម៉ាក្រូសេដ្ឋកិច្ច
* ពាណិជ្ជកម្ម និងការវិនិយោគ
* ការដឹកជញ្ជូន
* ការអភិវឌ្ឍន៍សង្គម
* បរិស្ថាន និងការអភិវឌ្ឍន៍ប្រកបដោយចីរភាព
* បច្ចេកវិទ្យាព័ត៌មាន និងទំនាក់ទំនង និងការកាត់បន្ថយហានិភ័យគ្រោះមហន្តរាយ
* ស្ថិតិ
* សកម្មភាពអនុតំបន់សម្រាប់ការអភិវឌ្ឍន៍
* ថាមពល

លើសពីនេះ គណៈកម្មការផ្តល់វេទិកាមួយសម្រាប់រដ្ឋជាសមាជិករបស់ខ្លួន ដើម្បីលើកកម្ពស់កិច្ចសហប្រតិបត្តិការក្នុងតំបន់ និងសកម្មភាពសមូហភាពក្នុងការស្វែងរក របៀបវារៈឆ្នាំ២០៣០ សម្រាប់ការអភិវឌ្ឍន៍ប្រកបដោយចីរភាព ។ 

## រដ្ឋជាសមាជិក 
មាន​រដ្ឋ​ជា​សមាជិក ​ពេញ​លេញ​ចំនួន៥៣ និង​សមាជិក​សហការ​ចំនួន៩ ដែល​រដ្ឋ​ចំនួន​បួន​មិន​មាន​ទីតាំង​ភូមិសាស្ត្រ​នៅ ​អាស៊ី ឬ ​អូសេអានី ​ទេ។

### រដ្ឋសមាជិកពេញលេញ 
ប្រទេសខាងក្រោមគឺជារដ្ឋសមាជិកពេញលេញនៃគណៈកម្មការ៖ 

### សមាជិករង 
ប្រទេស និងដែនដីខាងក្រោមគឺជាសមាជិកសហការនៃគណៈកម្មការ៖ 
 
* * (28 July 1988)
* * (11 July 1972)
* * (31 July 1992)
* * (24 July 1981)
* * † (25 November 1947)
* * ǂ (26 July 1991)
* * (31 July 1992)
* * (03 August 1979)
* * (22 July 1986)

## ទីតាំង 
### ការិយាល័យ​ក​ណ្តា​ល 
រូបភាពតូច| ទីស្នាក់ការកណ្តាលរបស់គណៈកម្មការនៅទីក្រុងបាងកក ប្រទេសថៃ
គណៈកម្មាការនេះ មានទីតាំងដំបូងនៅក្នុងទីក្រុងសៀងហៃនៃសាធារណៈរដ្ឋចិន ចាប់តាំងពីគ្រឹះរបស់ខ្លួនរហូតដល់ឆ្នាំ១៩៤៩ នៅពេលដែលវាបានផ្លាស់ប្តូរទីស្នាក់ការកណ្តាលរបស់ខ្លួនទៅកាន់មជ្ឈមណ្ឌលសន្និសីទអង្គការសហប្រជាជាតិនៅទីក្រុងបាងកក ប្រទេសថៃ ។ 

## ឯកសារយោង